Strongylodon macrobotrys

Strongylodon macrobotrys ialah spesies tumbuhan jenis liana saka kekacang dalam keluarga Fabaceae yang endemik kepada hutan tropika Filipina. Nama setempat tumbuhan ini ialah tayabak.

Spesies ini tumbuh di kawasan hutan lembap, berdekatan anak sungai atau gaung.

Botani 
Batang-batang pokok tayabak tebal dan berkayu dengan garis pusat sehingga 2 sentimeter dan boleh mencapai sepanjang 18 meter. Batang-batang sulur ini digunakan untuk memanjat batang dan dahan-dahan pokok perumahnya untuk menerima cahaya matahari.

Sehelai daun pokok tayabak terdiri daripada tiga anak daun, anak daun tengah yang paling besar. Daun-daunnya tersusun berselang-seli dan merampak atas silara pokok perumahnya.

Bunga 
Bunga tayabak berbentuk cakar atau paruh burung dengan ukuran 6 sm panjang dan berwarna firus.

Lebih daripada 75 kuntum bunga ini dijambakkan dalam tandan besar yang berjuntai dan boleh mencapai  panjang. Bunga-bunga ini berevolusi membolehkan pendebungaan oleh seekor spesies kelawar yang hinggap terbalik pada jambak bunga ini untuk menghisap nektarnya.

Buah 
Lenggainya pendek, segi empat panjang dan berisi dengan panjang 15 sm mengandungi sehingga 12 biji benih.

Kegunaan 
Bunga muda tayabak boleh dimakan sebagai sayur di Filipina seperti bunga turi.

Rujukan 

 Phaseoleae